
ÚVOD
Počas celého procesu verejného obstarávania sa verejný obstarávateľ a zainteresované osoby na strane verejného obstarávateľa budú správať tak, aby nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princípy vo verejnom obstarávaní. 
Verejný obstarávateľ dodržiava etické normy v rámci realizácie verejného obstarávania a uplatní primerané a účinné prostriedky na zabránenie nezákonných korupčných praktík. Verejný obstarávateľ neprijíma žiadne ponuky, dary, platby alebo výhody akéhokoľvek druhu, ktoré by sa vykladali alebo mohli sa vykladať priamo alebo nepriamo ako nezákonné alebo korupčné praktiky, napr. nabádanie na zadanie zákazky alebo odmeny zaň alebo nabádanie na uzatvorenie zmluvy vo verejnom obstarávaní alebo odmeny zaň. Verejný obstarávateľ neposkytne neoprávnené priame alebo nepriame výhody akéhokoľvek druhu sebe alebo jeho zainteresovanej osobe v procese verejného obstarávania.
Predložením svojej ponuky, uchádzač v plnom rozsahu a bez obmedzenia akceptuje všetky zmluvné podmienky vrátane všetkých častí obsiahnutých v týchto súťažných podkladoch ako výlučné podmienky zadávania zákazky a zrieka sa svojich vlastných podmienok.
Verejný obstarávateľ realizuje verejné obstarávanie postupom nadlimitnej zákazky podľa ZVO na tovary.
Platia všetky definície a pojmy definované v zákone v platnom znení, pokiaľ sú v ďalšom texte použité ich skrátené alebo zjednodušené verzie, nič to nemení na fakte, že platia výlučne zákonné definície a pojmy. 
Prevzatím týchto súťažných podkladov uchádzač/záujemca potvrdzuje, že mu je známe, že verejný obstarávateľ má k týmto súťažným podkladom výhradné práva a vyhlasuje, že SP použije len na spracovanie ponuky pri zadávaní tejto zákazky a zabezpečí, aby ich nebolo možné akýmkoľvek spôsobom zneužiť treťou osobou. 
V prípade nedodržania tohto záväzku je mu zrejmé, že verejný obstarávateľ má právo uplatniť si náhradu škody.
Predložením svojej ponuky uchádzač v plnom rozsahu a bez obmedzenia akceptuje všetky zmluvné podmienky a požiadavky zákazky obsiahnutých v týchto súťažných podkladoch a v oznámení o vyhlásení verejného obstarávania ako výlučné požiadavky verejného obstarávateľa. Verejný obstarávateľ predpokladá, že uchádzač/záujemca  dôkladne preskúmajú a rešpektujú všetky pokyny, lehoty a iné skutočnosti, obsiahnuté v týchto súťažných podkladoch a oznámení o vyhlásení verejného obstarávania. 
Verejný obstarávateľ si vyhradzuje právo preveriť pravdivosť dokumentov, údajov a informácií uvedených a predložených uchádzačom v ponuke. 
Verejný obstarávateľ  nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Osobitným predpisom, na ktorý § 11 zákona o verejnom obstarávaní odkazuje, je práve zákon o registri partnerov verejného sektora. 
Zákon č. 315/2016 Z. z. o registri partnerov verejného sektora a o zmene a o doplnení niektorých zákonov (ďalej len „zákon o registri partnerov verejného sektora“), ktorým sa novelizuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. o verejnom obstarávaní (ďalej len „ZVO“), nadobudol účinnosť 1. februára 2017.
Od uchádzačov sa očakáva, že si dôsledne preštudujú oznámenie o vyhlásení verejného obstarávania, SP a budú dodržiavať všetky pokyny, formuláre, zmluvné ustanovenia a ďalšie špecifiká uvedené v oznámení o vyhlásení verejného obstarávania v súťažných podkladoch a sprievodnej dokumentácii.
Od uchádzačov sa očakáva, že sa hlásia k etickému kódexu záujemcov/uchádzačov a ich subdodávateľov, ktorý zverejnil Úrad pre verejné obstarávanie na svojom webovom sídle dňa 19.04. 2016 
http://www.uvo.gov.sk/zaujemcauchadzac/eticky-kodex-zaujemcu-uchadzaca-54b.html























A.1 POKYNY PRE UCHÁDZAČOV

Časť I.
Všeobecné informácie

1. Identifikácia verejného obstarávateľa 
1.1. Názov organizácie: Univerzita Mateja Bela v Banskej Bystrici 
1.2. Adresa organizácie: Národná 12, 974 01 Banská Bystrica 
1.3. Zastúpený: doc. Ing. Vladimír Hiadlovský, PhD. – rektor 
1.4. IČO: 302 322 95
1.5. Kontaktná osoba vo veciach verejného obstarávania: Lucia Pevalová  
1.6. Kontaktná osoba vo veciach technických: Mgr. Ján Gréner 
1.7. Adresa profilu verejného obstarávateľa: https://www.uvo.gov.sk/profily/-/profil/pdetail/2277
1.8. Adresa hlavnej stránky verejného obstarávateľa (URL): http://www.umb.sk


2. Predmet zákazky 
2.1. Názov predmetu zákazky: „Poskytovanie upratovacích služieb v priestoroch Univerzity   
       Mateja Bela v Banskej Bystrici a jej súčastí“  

2.2. Stručný opis zákazky: Zabezpečenie poskytovania upratovacích služieb v priestoroch  
verejného obstarávateľa a na základe jeho požiadaviek, profesionálnym spôsobom,  ekologickými čistiacimi prostriedkami s minimálnym vplyvom na znečistenie životného prostredia a kvalitným technickým vybavením, ktoré má úspešný uchádzač k dispozícií.

2.3. Číselný kód pre hlavný predmet a doplňujúce predmety z Hlavného slovníka, (CPV/SSO): 

Hlavný predmet: 90911000-6 - Služby na upratovanie ubytovacích zariadení, budov a čistenie okien

2.4. Predpokladaná hodnota zákazky: 2 864 569,- € bez DPH

2.5.Podrobné vymedzenie predmetu zákazky tvorí časť súťažných podkladov B1 Opis predmetu zákazky. 

3. Rozdelenie predmetu zákazky 
3.1. Ponuku je potrebné predložiť na celý predmet zákazky. 
3.2. Verejný obstarávateľ nerozdelil zákazku na časti z toho dôvodu, že aktuálne na trhu pôsobí   
       dostatok spoločností, ktoré dokážu dodať celý predmet zákazky ako celok a na trhu existuje 
       vhodné prostredie na realizáciu hospodárskej súťaže ako celku.

4. Variantné riešenie 
4.1. Uchádzačom sa neumožňuje predložiť variantné riešenie vo vzťahu k požadovanému  
       predmetu zákazky.  
4.2. Ak súčasťou ponuky bude aj variantné riešenie, bude sa naň pozerať akoby nebolo 
       predložené. 

5. Miesto a termín dodania predmetu zákazky, spôsob plnenia predmetu zákazky 
5.1. Miesto dodania predmetu zákazky sú objekty Univerzity Mateja Bela v Banskej Bystrici.
· Študentský domov 1, Tajovského 40, 974 09, Banská Bystrica,
· Študentský domov 2, Komenského 20, 974 09 Banská Bystrica,
· Študentský domov 3, Tajovského 51, 974 01, Banská Bystrica,
· Študentský domov 4, Trieda SNP 53, 974 01 Banská Bystrica,
· Študentský domov 5, Ružová 15, 974 11 Banská Bystrica,
· Právnická fakulta UMB, Komenského 20, 974 01 Banská Bystrica,
· Ekonomická fakulta UMB, Tajovského 10 , 975 90 Banská Bystrica, 
· Pedagogická fakulta UMB, Ružová 13, 974 11 Banská Bystrica, 
· Fakulta politických vied a medzinárodných vzťahov UMB, Kuzmányho 1, 974 01  Banská Bystrica,
· Fakulta prírodných vied UMB, Tajovského 40, 974 01 Banská Bystrica,
· Fakulta prírodných vied UMB, Tajovského 36, 974 01 Banská Bystrica,
· Filozofická fakulta UMB, Tajovského 40, 974 01 Banská Bystrica,
· Fakulta telesnej výchovy, športu a zdravia, Tajovského 40, 974 01 Banská Bystrica,
· Fakulta telesnej výchovy, športu a zdravia, Tajovského 57, 974 01 Banská Bystrica,
· Univerzitná knižnica, Tajovského 51, 974 01  Banská Bystrica. 

5.2. Lehota plnenia predmetu zákazky sa uzatvára na dobu určitú a to na 48 mesiacov odo dňa nadobudnutia jej účinnosti, alebo  do vyčerpania celkového finančného limitu, podľa toho ktorá skutočnosť nastane skôr.


6. Zdroj finančných prostriedkov 
6.1. Predmet zákazky bude financovaný z vlastných zdrojov. 

6.2. Platby budú realizované bezhotovostným platobným stykom na základe vystavenej faktúry. 

7. Typ zmluvy 
7.1. Výsledkom obstarávania bude „Zmluva o poskytovaní upratovacích služieb“ uzatvorená v súlade s § 269 a nasl. zákona č. 513/1991 Zb. Obchodný zákonník v znení neskorších predpisov , zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a ďalších súvisiacich predpisov (ďalej len „Zmluva“). 

7.2. Podrobné vymedzenie zmluvných podmienok na dodanie požadovaného predmetu zákazky tvorí časť súťažných podkladov B.1 Opis predmetu zákazky a B.3 Obchodné podmienky dodania predmetu zákazky týchto súťažných podkladov. 

8. Viazanosť ponuky 
8.1. Ponuky uchádzačov sú viazané od uplynutia lehoty na predkladanie ponúk ktorá je uvedená v oznámení o vyhlásení verejného obstarávania až do uplynutia lehoty viazanosti ponúk, ktorú verejný obstarávateľ stanovil na 8 mesiacov, prípadne do primerane predĺženej lehoty viazanosti ponúk verejným obstarávateľom v súlade so ZVO. 

8.2.V prípade uplatnenia revíznych postupov podľa ZVO proti postupu verejného obstarávateľa, ako aj iných dôvodov, ktoré nebolo možné predvídať v čase vyhlásenia tohto verejného obstarávania, bude uchádzačom oznámené predpokladané predĺženie lehoty viazanosti ponúk, prípadne aj lehoty na predkladanie ponúk. 

Časť II.
Dorozumievanie a vysvetľovanie

1. Dorozumievanie medzi verejným obstarávateľom, záujemcami a uchádzačmi. 
1.1 Verejný obstarávateľ v súlade s ustanovením § 20 zákona č. 343/2015 Z. z. určuje prostriedky elektronickej komunikácie vrátane doručovania tak, aby boli všeobecne dostupné, nediskriminačné a prepojiteľné so všeobecne používanými produktmi informačných a komunikačných technológií, a aby nedošlo k obmedzeniu možnosti záujemcov alebo uchádzačov zúčastniť sa verejného obstarávania. Komunikácia sa bude uskutočňovať elektronicky spôsobom určeným funkcionalitou elektronického komunikačného nástroja eZakazky na portáli www.ezakazky.sk, ak nie je v týchto súťažných podkladoch výslovne uvedené inak.
1.2  Za doručenie Žiadosti o súťažné podklady / Žiadosti o účasť (prejav vôle záujemcu sa
zúčastniť zákazky) sa považuje vyžiadanie súťažných podkladov prostredníctvom elektronického nástroja eZakazky na portáli www.ezakazky.sk v konkrétnej zákazke.
1.3 V prípade uplatnenia inštitútu  Žiadosti o vysvetlenie informácií potrebných na vypracovanie ponuky, návrhu  a na preukázanie splnenia podmienok účasti zo strany záujemcu či uchádzača musí byť Žiadosť o vysvetlenie doručená verejnému obstarávateľovi prostredníctvom elektronického nástroja eZakazky na portáli www.ezakazky.sk.
1.4 V prípade uplatnenia Žiadosti o nápravu záujemca doručuje žiadosť o nápravu prostredníctvom elektronického systému www.ezakazky.sk. Momentom odoslania prostredníctvom www.ezakazky.sk  sa považuje Žiadosť o nápravu za doručenú. Obsah formulára žiadosti o nápravu je uvedený na stránke UVO v systéme ISZÚ – Formuláre 
1.5 Námietka sa podáva verejnému obstarávateľovi (v pozícii kontrolovaného) v elektronickej podobe prostredníctvom elektronického systému www.ezakazky.sk a doručuje sa Úradu pre verejné obstarávanie.
1.6	Žiadosti v zmysle § 39 ods. 6, § 40 ods. 4,  § 40 ods. 5, § 41 ods. 2, § 53 ods. 1 a § 55 ods. 1 ZVO bude verejný obstarávateľ uchádzačom odosielať/doručovať do elektronického konta uchádzača na portáli www.ezakazky.sk (zriadeného záujemcom či uchádzačom). Ak verejný obstarávateľ v konkrétnej Žiadosti neurčí iný spôsob doručovania napr. vzoriek, uchádzač je povinný doručiť predmetné dokumenty doručiť prostredníctvom portálu www.ezakazky.sk. Spôsob doručovania vzoriek určí verejný obstarávateľ osobitne.    
1.7	Vybavenie Žiadosti o nápravu bude verejný obstarávateľ odosielať/doručovať do elektronického konta záujemcu (záujemcov) uchádzača (uchádzačov) na portáli www.ezakazky.sk.
1.8	Jazykom dorozumievania v tomto postupe zadávania zákazky je štátny jazyk Slovenskej republiky, t. j. slovenský jazyk.
1.9	Momentom doručenia pre účely elektronickej komunikácie sa rozumie moment odoslania informácií resp. dokumentov, ktoré sa nachádzajú okamžite v dispozičnej sfére verejného obstarávateľa alebo záujemcu/uchádzača. Momentom doručenia/ odoslania akéhokoľvek dokumentu (vrátane Oznámenia o výsledku verejného obstarávania, vylúčenia uchádzača pre nesplnenie podmienok účasti alebo vylúčenia ponuky) pre účely elektronickej komunikácie sa rozumie moment odoslania informácií resp. dokumentov prostredníctvom elektronického nástroja eZakazky na portál www.ezakazky.sk, ktoré sa nachádzajú okamžite v dispozičnej sfére verejného obstarávateľa alebo záujemcu/uchádzača.

2. Vysvetľovanie a doplnenie súťažných podkladov 
2.1. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však 6 dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred prostredníctvom portálu www.ezakazky.sk s tým, že poskytnutie vysvetlenia bude záujemcom alebo uchádzačom odosielané/doručované prostredníctvom portálu www.ezakazky.sk do konta záujemcu zriadenom na predmetnom portáli. Ak je to nevyhnutné, verejný obstarávateľ môže doplniť informácie uvedené v súťažných podkladoch, ktoré preukázateľne odošle/doručí súčasne všetkým záujemcom prostredníctvom portálu www.ezakazky.sk najneskôr však 6 dní pred uplynutím lehoty na predkladanie ponúk. Momentom odoslania prostredníctvom www.ezakazky.sk sa považuje vysvetlenie za doručené. 
2.2. V prípade, že si záujemca vysvetlenie informácií potrebných na vypracovanie ponuky a na preukázanie splnenia podmienok účasti nevyžiadal dostatočne vopred, alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk. 

3. Obhliadka miesta dodania predmetu zákazky: 
3.1. Verejný obstarávateľ umožňuje uchádzačom pred vypracovaním ponuky osobne prehliadnuť miesto, ktoré je predmetom tejto zákazky. Obhliadka miesta dodania predmetu obstarávania je možná po dohode s kontaktnou osobou a to: 

Ing. Marián Čierny, špecialista investičných akcií UMB
e-mail: marian.cierny@umb.sk 
tel.: 048/4461177
[bookmark: _Hlk143082502]mobil: +421905728090


Časť III.
Príprava ponuky

1. Vyhotovenie a obsah ponuky 
1.1. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. 
1.2. Ponuka musí obsahovať všetky doklady, dokumenty a informácie verejným obstarávateľom uvedené v oznámení o vyhlásení verejného obstarávania, tiež požiadavky na predmet zákazky a náležitosti ponuky uvedené v týchto súťažných podkladoch (ďalej len „SP“), vzťahujúce sa k tomuto postupu zadávania zákazky potrebné na vypracovanie ponuky, ktorými sú: 
1.2.1. Súbor s názvom „Krycí list ponuky“ (podľa poskytnutého vzoru – príloha č.2 SP), v ktorom budú uvedené: 
1.2.1.1. identifikačné údaje uchádzača (obchodné meno, adresa sídla uchádzača), 
             oprávnené osoby konať za uchádzača, s uvedením ich kontaktných údajov 
             (telefónnych čísiel, e-mailové adresy); 
1.2.1.2. zoznam súborov ponuky (uchádzač samostatne predkladá minimálne       
             dokumenty: krycí list ponuky, samostatne súbory s dokumentami k splneniu 
             podmienok účasti, samostatne súbory s požiadavkami na predmet zákazky, 
             samostatne súbor s návrhom zmluvy o poskytovaní upratovacích služieb   
             s prílohami a samostatne súbor  s návrhom na plnenie kritérií); 

1.2.1.3. za účelom zabezpečenia elektronickej komunikácie, uchádzač v Krycom liste 
             uvedie „Vyhlásenie o elektronickej komunikácii“; 
Krycí list ponuky musí mať ten istý obsah ako poskytnutá príloha SP. Tento dokument musí byť elektronicky podpísaný kvalifikovaným elektronickým podpisom – napr. pomocou občianskeho preukazu s elektronickým čipom a bezpečnostným osobnostným kódom (eID) oprávnenou osobou/oprávnenými osobami konať v mene uchádzača. Krycí list bude predložený v needitovateľnej forme vo formáte „pdf“.
Všetky dokumenty, ktoré sa budú nachádzať v súboroch uvedených v Zozname súborov v Krycom liste ponuky sa budú považovať za podpísané uchádzačom. Krycí list bude predložený v needitovateľnej forme vo formáte „pdf“.
1.2.2. „Dokumenty k splneniu podmienok účasti“, ktoré budú obsahovať potvrdenia, doklady a dokumenty, prostredníctvom, ktorých uchádzač preukazuje splnenie podmienok účasti vo verejnom obstarávaní, požadované v oznámení o vyhlásení verejného obstarávania a podľa časti súťažných podkladov A.2 Podmienky účasti uchádzačov. Uchádzač predmetné súbory uvedie v Zozname súborov v Krycom liste ponuky. 
1.2.3. „Dokumenty k požiadavkám na predmet zákazky“, ktoré budú obsahovať potvrdenia, doklady a dokumenty, prostredníctvom ktorých uchádzač preukazuje splnenie požiadaviek na predmet zákazky stanovených verejným obstarávateľom v časti III. týchto súťažných podkladoch. Uchádzač predmetné súbory uvedie v Zozname súborov v Krycom liste ponuky. 
1.2.4.  Dokument s názvom „Návrh na plnenie kritérií“ určených verejným obstarávateľom na vyhodnotenie ponúk uvedený v prílohe číslo 3 týchto súťažných podkladov.
1.2.5.  V prípade skupiny dodávateľov uchádzač uvedie identifikačné údaje každého člena skupiny dodávateľov s uvedením obchodného mena, adresy sídla alebo miesta podnikania, meno kontaktnej osoby, telefónneho čísla a elektronickej adresy kontaktnej osoby. Ak za skupinu dodávateľov koná skupinou poverená osoba, resp. konajú za skupinu poverené osoby, uchádzač predloží aj udelené plnomocenstvo pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov. Udelené plnomocenstvo musí byť podpísané oprávnenými osobami všetkých členov skupiny dodávateľov, tento súbor uchádzač predloží v needitovateľnej forme vo formáte „pdf“. 
1.2.6. Dokument s názvom „Návrh zmluvy o poskytovaní upratovacích služieb“ uchádzač predloží vyplnený, podpísaný a naskenovaný s prílohami. Tento súbor uchádzač predloží v needitovateľnej forme vo formáte „pdf“, pričom súbor taktiež uvedie do zoznamu súborov v Krycom liste ponuky. 


1.2.7.  Dokument s názvom „Doklad o zložení zábezpeky“ uchádzač predloží naskenovaný doklad o zložení zábezpeky. Tento súbor uchádzač predloží v needitovateľnej forme vo formáte „pdf“, pričom súbor taktiež uvedie do zoznamu súborov v Krycom liste ponuky. Doklad o zložení zábezpeky ako originál resp. úradne overenú kópiu uchádzač predkladá aj poštou, osobne, alebo prostredníctvom kuriéra podľa čl. IV. bod 1.15 a 1.16
1.3	Ponuka nesmie obsahovať žiadne obmedzenia, výhrady alebo skutočnosti, ktoré sú   v rozpore s požiadavkami a podmienkami uvedenými verejným obstarávateľom v oznámení o vyhlásení verejného obstarávania, v súťažných podkladoch a všeobecne záväznými  právnymi predpismi. 
1.4. Ak by ktorýkoľvek doklad podľa uchádzača obsahoval osobné údaje podľa zák. č. 122/2013 Z. z. o ochrane osobných údajov v znení neskorších predpisov, je uchádzač povinný zabezpečiť pre verejného obstarávateľa súhlas so spracúvaním týchto osobných údajov na účely verejného obstarávania. Ak by ktorýkoľvek doklad podľa uchádzača obsahoval obchodné tajomstvo, je uchádzač povinný toto označiť. 


2. Jazyk ponuky 
2.1. Celá ponuka, návrhy a ďalšie doklady a dokumenty sa predkladajú v štátnom jazyku a môžu sa predkladať aj v českom jazyku (§ 20 ods. 20 ZVO). Ak je doklad alebo dokument vyhotovený v inom ako v štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v ich obsahu, rozhodujúci je úradný preklad do štátneho jazyka. 

3. Mena a ceny uvádzané v ponuke 
3.1. Podrobný popis určenia ceny požadovaného predmetu zákazky tvorí časť súťažných podkladov B.2 Spôsob určenia ceny.
 
4. Zábezpeka ponuky 
4.1. Zábezpeka ponuky sa vyžaduje v súlade s § 46 ZVO. 
4.2. Zábezpeka je stanovená vo výške 100 000,- Eur (slovom stotisíc Eur). 
4.3. Spôsoby zloženia zábezpeky ponuky: 
4.3.1. Zložením finančných prostriedkov na bankový účet verejného obstarávateľa alebo 
4.3.2. Poskytnutím bankovej záruky za uchádzača. 
4.3.3. Poskytnutím poistenia záruky za uchádzača. 
4.4. Podmienky zloženia zábezpeky: 
        4.4.1. Zloženie finančných prostriedkov na bankový účet verejného obstarávateľa.
4.4.1.1. Finančné prostriedky vo výške podľa bodu 4.2. musia byť zložené na účet 
IBAN: SK75 8180 0000 0070 0009 5590, VS: uviesť IČO uchádzača, KS: 0308, heslo: Zábezpeka. 
4.4.1.2.Finančné prostriedky musia byť pripísané na uvedenom účte verejného  obstarávateľa najneskôr v posledný deň lehoty na predkladanie ponúk. Doklad o zložení zábezpeky musí byť súčasťou súťažnej ponuky. 
4.4.1.3. Ak finančné prostriedky nebudú zložené na účte verejného obstarávateľa podľa 
bodu 4.4.1.1. a 4.4.1.2. tejto časti súťažných podkladov, bude uchádzač z nadlimitnej zákazky vylúčený. 
4.4.1.4. Doba platnosti zábezpeky poskytnutej zložením finančných prostriedkov na účet  
             verejného obstarávateľa trvá do uplynutia lehoty viazanosti ponúk podľa Časti   
             I bodu 8.1, resp. do uplynutia primerane predĺženej lehoty viazanosti ponúk  
             podľa Časť I bodu 8.2 súťažných podkladov.  
        4.4.2. Poskytnutie bankovej záruky za uchádzača: 
4.4.2.1. Poskytnutie bankovej záruky sa riadi ustanoveniami § 313 - § 322 zákona      č. 513/1991 Zb. Obchodného zákonníka. Záručná listina môže byť vystavená len  bankou alebo pobočkou zahraničnej banky (ďalej len „banka“). 
4.4.2.2. Zo záručnej listiny vystavenej bankou alebo poistenie záruky vystavenej poisťovňou (ďalej len „poskytujúci“) musí vyplývať, že: 
4.4.2.2.1. poskytujúci sa zaväzuje zaplatiť verejnému obstarávateľovi akúkoľvek čiastku do výšky 100 000,- Eur na prvé písomné požiadanie podpísané oprávneným zástupcom verejného obstarávateľa opatrené odtlačkom oficiálnej pečiatky, spolu s prehlásením, ktorým potvrdzuje, že uchádzač 
4.4.2.2.1.1. odstúpil od svojej ponuky v lehote viazanosti, aj v prípade  
                   predĺženia lehoty viazanosti vo verejnej súťaži; 
4.4.2.2.1.2. neposkytne súčinnosť alebo odmietne uzavrieť zmluvu podľa      
                   § 56 ods. 8 až 13 zákona ZVO. 
4.4.2.2.2.banková záruka alebo poistenie záruky sa použije na úhradu zábezpeky ponuky vo výške podľa bodu 4.2. tejto časti súťažných podkladov; 
                       4.4.2.2.3.poskytujúci sa zaväzuje zaplatiť vzniknutú pohľadávku do 3 dní po doručení výzvy verejného obstarávateľa na zaplatenie, na účet podľa bodu 4.4.1.1 tejto časti súťažných podkladov. 
[bookmark: _Hlk164330311]4.4.2.3. Banková záruka alebo poistenie záruky nadobúda platnosť dňom jej vystavenia poskytujúcim a vzniká doručením záručnej listiny verejnému obstarávateľovi. 
Ak banka a poisťovňa vydávajú bankové záruky, resp. poistenie zábezpeky v elektronickej podobe/forme, tak na ich uplatnenie sa nevyžaduje predloženie písomného originálu, je postačujúce v ponuke prostredníctvom systému eZakazky predložiť doklad o bankovej záruke/poistení záruky v elektronickej podobe. V tomto prípade je potrebné spolu s elektronickou bankovou zárukou/poistením zábezpeky vložiť do systému eZakazky aj časovú pečiatku podpisu z banky/poisťovne, ktorá bola zaslaná elektronicky spolu s elektronickou zárukou/poistením uchádzačovi z banky. T.z. aby bolo z predloženého dokladu jednoznačne vidieť, že je doklad skutočne podpísaný elektronickým podpisom, resp. vystavený v elektronickej podobe.
4.4.2.4. Platnosť bankovej záruky alebo poistenie záruky končí uplynutím lehoty viazanosti ponúk podľa bodu 8.1 Časti I., resp. predĺženej lehoty viazanosti ponúk podľa bodu 8.2 Časti I. súťažných podkladov, pokiaľ verejný obstarávateľ do uplynutia doby platnosti bankovej záruky písomne oznámi uchádzačovi a uchádzač následne banke alebo poisťovni oznámi takéto primerané predĺženie lehoty viazanosti ponúk. 
4.4.2.5. Banková záruka alebo poistenie záruky zanikne: 
4.4.2.5.1.Plnením poskytovateľa v rozsahu v akom za uchádzača poskytla  
               plnenie v prospech verejného obstarávateľa.
4.4.2.5.2.Uplynutím lehoty, na ktorú bola záručná listina bankou vystavená, ak si 
    verejný obstarávateľ do uplynutia doby platnosti neuplatnil svoje nároky  
voči poskytovateľovi vyplývajúce z vystavenej záručnej listiny alebo v dobe platnosti nepožiadal o predĺženie doby platnosti bankovej záruky alebo poistenia záruky. 
4.4.2.5.3.Oznámením verejného obstarávateľa podpísaným oprávneným zástupcom verejného obstarávateľa a opatreným odtlačkom oficiálnej pečiatky spolu s prehlásením, že sa vzdáva práva na plnenie zo záruky a nebude voči poskytovateľovi uplatňovať právo na úhradu záručnej alebo poistnej sumy alebo jej neuhradenej časti. 
4.4.2.6. Ak záruku poskytne zahraničný poskytovateľ, ktorý nemá pobočku na území Slovenskej republiky, záručná listina vyhotovená zahraničným poskytovateľom v štátnom jazyku krajiny sídla takéhoto poskytovateľa musí byť zároveň doložená úradným prekladom do slovenského jazyka. 
4.4.3. Poskytnutie poistenia záruky za uchádzača: 
4.4.3.1. Poistenie záruky sa riadi ustanoveniami § 6 ods. 6 b) zákona č. 39/2015 Z. z. o 
  poisťovníctve a o zmene a doplnení niektorých zákonov a ZVO. Poistenie záruky môže byť vystavené len poisťovňou alebo pobočkou zahraničnej poisťovne (ďalej len „poisťovňa“). 
4.4.3.2. Ostatné ustanovenia uvedené v bodoch 4.4.2.2. až 4.4.2.7. sa použijú   
             primerane. 
4.5. Spôsob zloženia zábezpeky si uchádzač vyberie podľa podmienok zloženia uvedených  v  bode 4 tejto časti. Ak zábezpeka nebude zložená, uchádzač bude z nadlimitnej zákazky vylúčený.
4.6  V prípade, že uchádzač deklaruje zábezpeku prostredníctvom bankovej záruky, je povinný v lehote na predkladanie ponúk doručiť v listinnej podobe na kontaktné miesto verejného obstarávateľa aj originál bankovej záruky. V prípade, ak bude v bankovej záruke uvedená požiadavka banky na vrátenie predloženého originálu bankovej záruky, uchádzač spolu s originálom bankovej záruky v zmysle vyššie uvedeného doručí aj úradne osvedčenú kópiu bankovej záruky, ktorá zostane súčasťou dokumentácie z predmetného verejného obstarávania.
4.7 V prípade, že uchádzač deklaruje zábezpeku prostredníctvom dokladu o poistení záruky je povinný v lehote na predkladanie ponúk doručiť v listinnej podobe na kontaktné miesto verejného obstarávateľa aj originál dokladu o poistení záruky. V prípade, ak bude v doklade o poistení záruky uvedená požiadavka poisťovne na vrátenie predloženého originálu dokladu o poistení záruky, uchádzač spolu s originálom dokladu o poistení záruky v zmysle vyššie uvedeného doručí aj úradne osvedčenú kópiu dokladu o poistení záruky, ktorá zostane súčasťou dokumentácie z predmetného verejného obstarávania. 
4.8. Zábezpeka prepadne v prospech verejného obstarávateľa, ak uchádzač 
4.8.1. odstúpi od svojej ponuky v lehote viazanosti ponuky alebo 
4.8.2. neposkytne súčinnosť alebo odmietne uzavrieť zmluvu podľa § 56 ods. 5 až 9 ZVO.          
4.9. Zábezpeka ponuky bude uchádzačovi uvoľnená v zmysle príslušných ustanovení ZVO. 

5. Náklady na ponuku 
5.1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok obstarávania, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky. 
5.2. Ponuky doručené na adresu verejného obstarávateľa a predložené v lehote na predkladanie ponúk sa počas plynutia lehoty viazanosti a po uplynutí lehoty viazanosti ponúk uchádzačom nevracajú. Zostávajú ako súčasť dokumentácie vyhlásenej nadlimitnej zákazky. 


Časť IV.
Predkladanie ponuky

1. Predloženie ponuky 
1.1. Uchádzač predloží ponuku elektronicky prostredníctvom elektronického nástroja eZakazky na portáli www.ezakazky.sk. Elektronický systém automaticky zabezpečí („uzamkne“) ponuku do lehoty na otváranie ponúk tak, aby ju nebolo možné pred lehotou na otváranie ponúk sprístupniť. 
1.2. Uchádzač predkladá ponuku pre verejného obstarávateľa pod názvom zákazky: „Poskytovanie upratovacích služieb v priestoroch Univerzity Mateja Bela v Banskej Bystrici a jej súčastí“
1.3. Ponuka sa predkladá tak, že v predmetnej zákazke uchádzač elektronicky vloží svoju 
       ponuku prostredníctvom elektronického portálu www.ezakazky.sk: 
1.3.1. klikne na záložku „Odoslanie ponuky“, vľavo v „Menu“ klikne na záložku „Identifikácia uchádzača“ a skontroluje údaje. V prípade potreby úpravy údajov, údaje doplní či upraví a potom údaje uloží; 
1.3.2. následne klikne na záložku „Dokumenty“ a nahrá predmetné dokumenty ponuky
          do tejto záložky;
1.3.3. klikne na záložku „Návrh na plnenie kritérií“ a svoj návrh na plnenie kritérií (v zmysle prílohy SP) nahrá do tejto záložky; 
1.3.4.  klikne na záložku „Krycí list ponuky“ a vyplnený Krycí list (v zmysle prílohy SP), ktorý je podpísaný kvalifikovaným elektronickým podpisom nahrá do tejto záložky; 
1.3.5. k odoslaniu celej ponuky uchádzač pristúpi tak, že klikne na záložku     
         „Rekapitulácia a odoslanie ponuky“ (vpravo dole) a kliknutím na tlačidlo 
         „Odoslať ponuku“ ponuku odošle. 
1.4. Uchádzač môže v tomto postupe zadávania zákazky predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. V prípade ak uchádzač nevypracoval ponuku sám je povinný postupovať podľa § 49 ods. 5 ZVO.
1.5. Verejný obstarávateľ vylúči uchádzača, ktorý je súčasne členom skupiny dodávateľov. Predloženie viac ako jednej ponuky v tomto postupe zadávania zákazky tým istým uchádzačom bude verejný obstarávateľ považovať za predloženie ponuky v rozpore s právnym poriadkom platným v Slovenskej republike § 49 ods. 6 ZVO a verejný obstarávateľ ponuku vylúči. 
1.6. Zároveň verejný obstarávateľ vylúči ponuku, ak uchádzač: 
1.6.1. nedodrží určený spôsob komunikácie, 
1.6.2. obsah jeho ponuky nie je možné sprístupniť, 
1.6.3. nepredložil ponuku vo vyžadovanom formáte kódovania, ak je potrebný na ďalšie 
          spracovanie pri vyhodnocovaní ponúk. 
1.7. Elektronický nástroj www.ezakazky.sk neumožňuje predkladanie ponúk po lehote na jej predloženie, z uvedeného dôvodu § 49 ods. 3 písm. a) ZVO sa neaplikuje. 
1.8. V prípade, ak uchádzač predloží ponuku prostredníctvom pošty, iného doručovateľa poštových zásielok, alebo osobne, takáto ponuka bude z procesu verejného obstarávania vylúčená podľa § 49 ods. 4 písm. a) ZVO. 
1.9. V prípade, ak uchádzač predloží elektronickú ponuku v inom formáte ako určil verejný obstarávateľ a/alebo jej obsah nebude možné sprístupniť, takáto ponuka bude z procesu verejného obstarávania vylúčená podľa § 49 ods. 4 písm. b) ZVO. 
1.10. Po elektronickom doručení ponuky do elektronického nástroja eZakazky bude uchádzačovi elektronicky potvrdené prijatie ponuky. 
1.11. Elektronicky predložené ponuky verejnému obstarávateľovi v lehote na predkladanie ponúk sa uchádzačom nevracajú, zostávajú ako súčasť dokumentácie v zmysle § 24 ZVO. 
1.12. Ak ponuku predkladá skupina dodávateľov, tak od tejto skupiny sa nevyžaduje vytvoriť právnu formu na účely účasti vo verejnom obstarávaní. Ak ponuka skupiny dodávateľov bude prijatá, verejný obstarávateľ požaduje vytvorenie určitej právnej formy. 
1.13. Verejný obstarávateľ nevyžaduje, aby sa ponuky predkladali vo forme elektronického katalógu. 
1.14  V prípade, že uchádzač deklaruje zábezpeku v ponuke prostredníctvom bankovej záruky alebo poistením záruky je povinný doručiť originál bankovej záruky alebo doklad o poistení záruky aj v listinnej podobe prostredníctvom poštovej zásielky, resp. kuriérnou službou alebo osobne v lehote na predkladanie ponúk na adresu verejného obstarávateľa. 
1.15 V prípade, ak bude v bankovej záruke uvedená požiadavka banky na vrátenie predloženého originálu bankovej záruky, uchádzač spolu s originálom bankovej záruky v zmysle vyššie uvedeného doručí aj úradne osvedčenú kópiu bankovej záruky, ktorá zostane súčasťou dokumentácie z predmetného verejného obstarávania. Banková záruka v listinnej podobe bude predložená v zalepenej obálke s označením:
· adresa verejného obstarávateľa uvedená v časti I. v bode 1.2,
· adresa uchádzača (názov alebo obchodné meno a adresa sídla alebo miesta podnikania), 
· označenie heslom: Banková záruka – „Poskytovanie upratovacích služieb pre UMB v Banskej Bystrici a jej súčasti“ – NEOTVÁRAŤ.
1.16 V prípade, ak bude v poistení záruky uvedená požiadavka poisťovne na vrátenie predloženého originálu dokladu o poistení záruky, uchádzač spolu s originálom dokladu o poistení záruky v zmysle vyššie uvedeného doručí aj úradne osvedčenú kópiu dokladu o poistení záruky, ktorá zostane súčasťou dokumentácie z predmetného verejného obstarávania. Doklad o poistení záruky v listinnej podobe bude predložený v zalepenej obálke s označením:
· adresa verejného obstarávateľa uvedená v časti I. v bode 1.2,
· adresa uchádzača (názov alebo obchodné meno a adresa sídla alebo miesta podnikania),
· označenie heslom: Poistenie záruky – „Poskytovanie upratovacích služieb pre UMB v Banskej Bystrici a jej súčasti“  – NEOTVÁRAŤ.

1.17   Lehota na predkladanie ponúk je uvedená v oznámení o vyhlásení verejného obstarávania.          
1.18 Ponuku predloženú po uplynutí lehoty na predkladanie ponúk, verejný obstarávateľ vráti uchádzačovi neotvorenú.



2. Doplnenie, zmena a odvolanie ponuky 
2.1. Uchádzač (len oprávnená osoba) môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. 
2.2. Doplnenie alebo zmenu ponuky alebo jej časti je možné vykonať priamo v elektronickom nástroji eZakazky stiahnutím svojej pôvodnej ponuky alebo jej časti a vložením novej ponuky alebo jej časti, avšak len v lehote na predkladanie ponúk. 



Časť V.
Otváranie ponúk, vyhodnotenie splnenia podmienok účasti a vyhodnocovanie ponúk

1. Otváranie ponúk 

1.1  Otváranie ponúk sa uskutoční elektronicky, on line prostredníctvom funkcionality systému eZakazky.
1.2 Ak sa ponuky predkladajú prostredníctvom elektronického prostriedku podľa § 20 ZVO,  umožnením účasti na otváraní ponúk sa rozumie ich sprístupnenie prostredníctvom funkcionality elektronického prostriedku všetkým uchádzačom, ktorí predložili ponuku určeným spôsobom komunikácie, a to v rozsahu podľa predchádzajúcej vety.
Upozornenie:  Verejný obstarávateľ nežiada zašifrovanie ponuky V prípade, ak uchádzač svoju predloženú ponuku zašifroval heslom a svoju ponuku neodšifroval pred uplynutím lehoty na predkladanie ponúk bude jeho ponuka v zmysle § 49 ods. 4 písm. b) ZVO vylúčená. 

2. Vyhodnotenie splnenia podmienok účasti a vysvetľovanie ponúk 
2.1. Komisia bude pri vyhodnotení splnenia podmienok účasti postupovať v súlade s § 40, § 55     
       ods. 1 a § 152 zákona.
2.2 Vyhodnotenie splnenia podmienok účasti podľa § 40, § 55 ods. 1 a § 152 zákona sa v súlade s § 66 ods. 7 písm. a) zákona uskutoční po vyhodnotení ponúk na základe kritérií na vyhodnotenie ponúk. 
2.3 Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 zákona.
2.4 Splnenie podmienok účasti bude komisia posudzovať z dokladov predložených podľa požiadaviek uvedených v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom.
2.5 Verejný obstarávateľ vylúči kedykoľvek počas verejného obstarávania uchádzača, ak nesplnil podmienky účasti § 40 ods. 6 až 11 ZVO v súlade s požiadavkou verejného obstarávateľa. 
2.6 Uchádzač bude v súlade s § 40 ods. 15 ZVO upovedomený o vylúčení s uvedením dôvodu vylúčenia a lehoty, v ktorej môže byť doručená námietka. 




3. Vyhodnocovanie ponúk 
3.1. Komisia vyhodnotí ponuky z hľadiska splnenia požiadaviek verejného obstarávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači. 
3.2. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, požiada v súlade s § 53 ods. 1 ZVO o vysvetlenie ponuky, a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. 
3.3. Ak sa pri určitej zákazke javí ponuka ako mimoriadne nízka vo vzťahu k poskytnutím služby komisia v súlade s § 53 ods. 2 ZVO požiada uchádzača o vysvetlenie týkajúce sa tej časti ponuky, ktoré sú pre jej cenu podstatné. 
3.4. Verejný obstarávateľ vylúči ponuku uchádzača, ak neboli splnené požiadavky verejného obstarávateľa v súlade s § 53 ods. 4 - 5 ZVO. 


4. Dôvernosť informácií 
4.1. Verejný obstarávateľ je povinný zachovávať mlčanlivosť o informáciách označených ako dôverné, ktoré im uchádzač poskytol. Na tento účel uchádzač označí, ktoré skutočnosti považuje za dôverné a tieto nebudú zverejnené. 


Časť VI.
Prijatie ponuky

1. Postup po vyhodnotení ponúk
1.1.Ak v zmysle § 55 ods. 1 zákona nedošlo k predloženiu dokladov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutočňuje po vyhodnotení ponúk,  verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačom ktorý sa umiestnil na prvom  mieste v poradí. Verejný obstarávateľ môže vyhodnotiť splnenie podmienok účasti aj u ďalších uchádzačov v poradí. Verejný obstarávateľ  písomne požiada uchádzača o predloženie dokladov preukazujúcich splnenie podmienok účasti v lehote nie kratšej ako 5 pracovných dní odo dňa doručenia žiadosti a vyhodnotia ich podľa § 40 ZVO.  Požiadavky na predmet zákazky verejný obstarávateľ vyhodnotí podľa § 53 ZVO.
1.2. Verejný obstarávateľ v súlade s § 55 ods. 2 ZVO  je povinný po vyhodnotení ponúk, po skončení postupu podľa odseku 1 a po odoslaní všetkých oznámení o vylúčení uchádzača, bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijímajú. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä:



a) identifikáciu úspešného uchádzača alebo uchádzačov,
b) informáciu o charakteristikách a výhodách prijatej ponuky alebo ponúk
c) výsledok vyhodnotenia splnenia podmienok účasti u úspešného uchádzača, ktorý obsahuje     
    informácie preukazujúce splnenie podmienok účasti týkajúcich sa finančného  
    a ekonomického postavenia a technickej spôsobilosti alebo odbornej spôsobilosti vrátane 
    identifikácie osoby poskytujúcej finančné zdroje podľa § 33 ods. 2 ZVO a osoby poskytujúcej 
    technické a odborné kapacity podľa § 34 ods. 3 ZVO,
d) lehotu, v ktorej môže byť doručená námietka.

1.3. Úspešnému uchádzačovi bude zaslané oznámenie, že jeho ponuka bola prijatá. Ostatným uchádzačom bude jednotlivo zaslané oznámenie, že ich ponuka neuspela prostredníctvom portálu www.ezakazky.sk . 


2. Uzavretie zmluvy 
2.1 Verejný obstarávateľ uzavrie zmluvu v lehote viazanosti ponúk. Uzavretá zmluva nesmie byť        
      v rozpore so súťažnými podkladmi a s ponukou predloženou úspešným uchádzačom alebo 
      uchádzačmi.
2.2 Zmluva s úspešným hospodárskym subjektom, ktorého ponuka bude prijatá, bude uzavretá v lehote viazanosti ponúk, a to najskôr jedenásty deň odo dňa odoslania informácie o výsledku vyhodnotenia ponúk podľa § 55 zákona o verejnom obstarávaní, t.j. všetkým uchádzačom, ktorých ponuky boli vyhodnocované, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa zákona o verejnom obstarávaní alebo ak neboli podané námietky podľa zákona o verejnom obstarávaní.
2.3 Verejný obstarávateľ uzavrie zmluvu s hospodárskym subjektom,  ktorého  ponuka bude úspešná, a umiestni sa na prvom mieste v lehote viazanosti ponúk.
2.4 Bez toho, aby boli dotknuté ustanovenia § 56 ods. 2 až 3 zákona o verejnom obstarávaní súvisiace s uzavretím zmluvy, ak boli doručené námietky podľa zákona o verejnom obstarávaní, verejný obstarávateľ môže uzavrieť zmluvu s úspešným uchádzačom, ak nastane jedna z týchto skutočností: 
a) doručenie rozhodnutia úradu podľa § 174 ods. 1 ZVO verejnému obstarávateľovi,  
b) deň nadobudnutia právoplatnosti rozhodnutia úradu podľa § 175 ods. 4 ZVO.   
2.5 Ak ponuka predložená skupinou dodávateľov bude prijatá verejným obstarávateľom, verejný obstarávateľ požaduje od tejto skupiny dodávateľov, aby vytvorila právnu formu najneskôr pred podpísaním Zmluvy o poskytovaní upratovacích služieb. Každý člen skupiny má povinnosť byť zapísaný v registri partnerov verejného sektora v súlade so zákonom č. 315/2016 o registri partnerov verejného sektora o zmene a doplnení niektorých zákonov, ak si túto povinnosť nesplnili a ak im ju zákon ukladá.
2.6 Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie Zmluvy o poskytovaní upratovacích služieb, aby mohla byť uzavretá do 10 pracovných dní odo dňa, keď na jej uzavretie boli písomne vyzvaní. Za poskytnutie riadnej súčinnosti potrebnej na uzavretie Zmluvy o poskytovaní upratovacích služieb sa považuje najmä:

2.6.1 zápis do registra partnerov verejného sektora v zmysle zákona č. 315/2016 Z. z., ak je potrebný, ktorý sa vzťahuje na všetky osoby podľa § 11 zákona o verejnom obstarávaní v nadväznosti na zák. č. 315/2016 Z. z., a to aj na subdodávateľov;
2.6.2 predloženie zoznamu subdodávateľov - úspešný uchádzač v Zmluve o poskytovaní upratovacích služieb  najneskôr v čase jej uzavretia uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

2.7Ak úspešný uchádzač alebo uchádzači odmietnu uzavrieť Zmluvu o poskytovaní upratovacích služieb, verejný obstarávateľ môže uzavrieť Zmluvu o poskytovaní upratovacích služieb s uchádzačom alebo uchádzačmi, ktorí sa umiestnili ako ďalší v poradí v súlade s § 56 ods. 6 ZVO. 
2.8Uchádzač je povinný byť poistený pre prípad spôsobenia škody pri plnení zmluvy, a to počas celej doby trvania tejto zmluvy na poistnú sumu minimálne vo výške celkovej ceny služieb podľa zmluvy.

3. Pravidlá pre zmenu subdodávateľov počas plnenia zmluvy o poskytovaní upratovacích služieb
3.1 Verejný obstarávateľ za subdodávateľa považuje osobu podľa § 2 ods. 5 písm. e) ZVO (ďalej len „subdodávateľ“). Verejný obstarávateľ nevyžaduje v ponuke uviesť subdodávateľov. Zoznam všetkých subdodávateľov, ktorí sa budú podieľať na plnení zmluvy a sú známi úspešnému uchádzačovi v čase jej uzavretia, úspešný uchádzač uvedie do prílohy č. 2 k zmluve o poskytovaní upratovacích služieb, pred jej uzavretím. V zozname budú uvedené nasledovné informácie: obchodné meno a sídlo subdodávateľa, údaje o osobe oprávnenej konať za subdodávateľa (meno, priezvisko, adresa pobytu, dátum narodenia), oblasť a rozsah plnenia zmluvy (v EUR), na ktorej sa bude tento subdodávateľ podieľať. 
3.2 Úspešnému uchádzačovi známi subdodávatelia musia najneskôr v čase plnenia zmluvy byť zapísaní v registri partnerov verejného sektora, ak sa táto povinnosť na nich vzťahuje podľa zák. č. 315/2016 Z. z..
3.3 Verejný obstarávateľ v súlade s § 41 ZVO určuje pravidlá pre zmenu subdodávateľov počas plnenia zmluvy, ktoré sú uvedené v zmluve o poskytovaní upratovacích služieb.

4. Konflikt záujmov
4.1 Verejný obstarávateľ je povinný zabezpečiť, aby vo verejnom obstarávaní nedošlo ku konfliktu   
      záujmov, ktorý by mohol narušiť alebo obmedziť hospodársku súťaž alebo porušiť princíp    
       transparentnosti a princíp rovnakého zaobchádzania.
4.2 Konflikt záujmov zahŕňa najmä situáciu, ak zainteresovaná osoba, ktorá môže ovplyvniť výsledok alebo priebeh verejného obstarávania, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním. 
4.3 Verejný obstarávateľ je povinný prijať primerané opatrenia a vykonať nápravu, ak zistí konflikt záujmov. Opatreniami sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača z tohto verejného obstarávania. 
4.4 Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen skupiny poskytovateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. 
4.5 Uchádzač je povinný bezodkladne po tom, ako sa dozvie o konflikte záujmov alebo o možnosti   
      jeho vzniku, informovať o tejto skutočnosti verejného obstarávateľa. 

5. Opravné prostriedky 
5.1. Uchádzač, záujemca, účastník alebo osoba, ktorej práva alebo právom chránené záujmy boli alebo mohli byť postupom verejného obstarávateľa dotknuté, môže podľa § 170 ZVO podať námietku. 

6. Zrušenie verejného obstarávania 
6.1. Verejný obstarávateľ zruší verejné obstarávanie, ak nastanú okolnosti uvedené v § 57 ZVO a upovedomí všetkých uchádzačov alebo záujemcov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný predmet zákazky. 





























A.2 PODMIENKY ÚČASTI

1. Podmienky účasti vo verejnom obstarávaní podľa § 32 ZVO – osobné postavenie 

Uchádzač musí spĺňať podmienky účasti týkajúce sa osobného postavenia uvedené v § 32 ods. 1 a ods. 7 ZVO. Doklady a dokumenty, prostredníctvom ktorých uchádzač preukazuje splnenie podmienok účasti týkajúce sa osobného postavenia podľa § 32 ZVO:

0. Uchádzač preukáže splnenie podmienok účasti týkajúce sa osobného postavenia podľa § 32 ods. 1 ZVO, spôsobom podľa § 32 ods. 2 ZVO alebo podľa § 152 ZVO.
Zároveň uchádzač preukáže splnenie podmienok účasti týkajúce sa osobného postavenia podľa § 32 ods. 7 ZVO, a to spôsobom uvedeným v predmetnom ustanovení § 32 ods. 7 ZVO predložením čestného vyhlásenia, ktoré tvorí príloha č. 5  týchto súťažných podkladov.
0. Preukazovanie podmienok účasti podľa § 32 ods. 1 ZVO je voči verejnému obstarávateľovi účinné aj spôsobom podľa § 152 ZVO. Uchádzač zapísaný v zozname hospodárskych subjektov podľa ZVO nie je povinný v procese verejného obstarávania predkladať doklady podľa § 32 ods. 2 ZVO. Verejný obstarávateľ uzná rovnocenný zápis, ako je zápis do zoznamu hospodárskych subjektov podľa ZVO, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti podľa § 32 ods. 1 ZVO vo verejnom obstarávaní. Verejný obstarávateľ príjme aj iný rovnocenný doklad predložený uchádzačom. V uvedenej súvislosti verejný obstarávateľ upozorňuje, že podmienky účasti osobného postavenia podľa § 32 ods. 7 ZVO nie je možné preukázať zápisom v zozname hospodárskych subjektov podľa § 152 ZVO.
0. V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť. 
0. Doklady a dokumenty, ktorými uchádzač preukazuje osobné postavenie musia byť v ponuke predložené ako scan originálu, alebo ako scan ich úradne osvedčenej kópie, pokiaľ nie je uvedené inak.
0. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
0. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
0. Uchádzač nie je povinný predkladať doklady podľa § 32 ods. 2 v nadväznosti na § 32 ods. 3 ZVO písm. b), c), d), e) nakoľko verejný obstarávateľ je oprávnený použiť údaje z informačných systémov verejnej správy. Verejný obstarávateľ z informačných systémov verejnej správy nie je oprávnený vyžiadať si výpis z registra trestov a teda jeho predloženie sa požaduje od uchádzača. V zmysle § 32 ods. 2 f) ZVO uchádzač predloží čestné prehlásenie. 
0. Uchádzač môže predbežne nahradiť doklady na preukázanie splnenia podmienok účasti Jednotným európskym dokumentom podľa § 39 ZVO.


2. Podmienky účasti vo verejnom obstarávaní podľa § 33 ZVO – finančné a ekonomické  
    postavenie
    Nepožaduje sa.


3. Podmienky účasti vo verejnom obstarávaní podľa § 34 ZVO - technická alebo odborná 
    spôsobilosť. 

3.1 podľa § 34 ods. 1 písm. a) zákona o verejnom obstarávaní: 
Zoznam poskytnutých služieb za predchádzajúce 3 roky od vyhlásenia verejného obstarávania doplnené potvrdeniami o kvalite dodanie tovaru s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona. Ak ponuku predkladá skupina dodávateľov, preukazujú splnenie podmienok účasti týkajúcich sa technickej a odbornej spôsobilosti podľa § 34 zákona o verejnom obstarávaní spoločne v zmysle § 37 ods. 3, resp. ods. 4 zákona o verejnom obstarávaní. 

Minimálna úroveň požadovaná verejným obstarávateľom podľa § 38 ods. 5 ZVO:
Splnenie určenej podmienky účasti podľa § 34 ods. 1 písm. a) zákona uchádzač preukáže
predložením zoznamu poskytnutých služieb rovnakého alebo obdobného charakteru ako je predmet zákazky (obdobným predmetom zákazky sa rozumie služby v oblasti upratovacích a čistiacich prác).

Zoznam poskytnutých služieb má obsahovať:
- názov a sídlo odberateľa,
- kontaktné údaje odberateľa (meno a priezvisko, tel. č., e-mail),
- predmet poskytnutej služby,
- opis predmetu služby,
- doba dodania/poskytnutia,
- cena poskytnutej služby bez DPH
- podpis štatutára uchádzača alebo poverenej osoby

Jednotlivé oblasti služieb môžu byť preukázané kombináciou viacerých zmlúv pričom uchádzač týmto zoznamom preukáže nasledujúce minimálne podmienky:

a) minimálne 1 (jedna) služba v hodnote minimálne 2 000 000,00 EUR bez DPH rovnakého     
    alebo podobného charakteru ako je požadovaný predmet zákazky,

· Pre splnenie podmienky podľa písmena a) môže uchádzač predložiť jednu zmluvu (referenciu) v uvedenej hodnote, alebo sčítať finančné plnenia z viacerých samostatných zmlúv realizovaných v sledovanom období, pokiaľ ich kumulatívna hodnota dosiahne minimálne 2 000 000,00 EUR bez DPH a každá z týchto zmlúv spĺňa definíciu rovnakého alebo podobného charakteru.

b) minimálne 1 (jedna) služba rovnakého alebo podobného charakteru ako je predmet zákazky, predmetom ktorej bolo poskytnutie upratovacích služieb na podlahovej ploche min. 50 000 m2 ,

· Pre splnenie podmienky podľa písmena b) môže uchádzač predložiť jednu zmluvu (referenciu) s požadovanou výmerou podlahovej plochy, alebo sčítať výmery podlahových plôch z viacerých samostatných zmlúv realizovaných súčasne alebo postupne v sledovanom období, pokiaľ ich kumulatívna výmera dosiahne minimálne 50 000 m² podlahovej plochy.
  
3.2 podľa § 34 ods. 1 písm. h) zákona o verejnom obstarávaní v nadväznosti na § 36 zákona    o verejnom obstarávaní uchádzač uvedie opatrenia environmentálneho manažérstva, ktoré uchádzač použije pri plnení zmluvy. 

Minimálna úroveň požadovaná verejným obstarávateľom podľa § 38 ods. 5 ZVO:
Verejný obstarávateľ požaduje predložiť certifikát Systému environmentálneho manažérstva podľa normy ISO 14001 alebo ekvivalent. Verejný obstarávateľ uzná ako rovnocenný certifikát systému environmentálneho manažérstva vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ musia prijať aj iné dôkazy o opatreniach v oblasti environmentálneho manažérstva predložené uchádzačom, ktorými preukáže, že ním navrhované opatrenia sú rovnocenné opatreniam požadovaným v rámci príslušného systému environmentálneho manažérstva alebo príslušnej normy environmentálneho manažérstva Verejný obstarávateľ podmienku účasti zadefinoval striktne vo vzťahu k predmetu zákazky s cieľom dosiahnuť čestnú hospodársku súťaž medzi kvalifikovanými záujemcami s prihliadnutím na environmentálne hľadisko za účelom ochrany životného prostredia znížením alebo predchádzaním negatívnych vplyvov na životné prostredie pri poskytovaní upratovacích služieb, ktoré sú predmetom zákazky. Podmienky účasti sú primerané a ich potreba vyplynula z dôvodu overenia si skutočnosti, či uchádzači disponujú odbornými skúsenosťami z oblasti environmentálneho manažérstva a sú oprávnení a spôsobilí plniť predmet zákazky environmentálnym správaním a dodržiavaním právnych predpisov v oblasti životného prostredia.

UPOZOZORNENIE:

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia podľa § 32 ZVO a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity  uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) ZVO, uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 ZVO. Ak ponuku predkladá skupina dodávateľov, preukazuje splnenie podmienok účasti technickej alebo odbornej spôsobilosti spoločne. Pri prepočte cudzej meny na EUR bude použitý prepočítací koeficient určený ECB ku dňu zverejnenia Oznámenia o vyhlásení verejného obstarávania vo vestníku VO. Doklady preukazujúce splnenie podmienok účasti uchádzač vkladá v ponuke elektronicky do systému eZakazky v súlade so súťažnými podkladmi.

Všeobecné informácie, týkajúce sa technickej alebo odbornej spôsobilosti:
V zmysle § 39 zákona o verejnom obstarávaní môže uchádzač predbežne nahradiť doklady na
preukázanie splnenia podmienok účasti určené verejným obstarávateľom Jednotným európskym
dokumentom ďalej len JED.

4. Všeobecné informácia k preukazovaniu splneniu podmienok účasti 
Uchádzač je pri preukazovaní splnenia podmienok účasti oprávnený postupovať aj spôsobom podľa § 39 zákona o verejnom obstarávaní, t.j. uchádzač môže predbežne nahradiť doklady na preukázanie splnenia podmienok účasti určené verejným obstarávateľom v tomto verejnom obstarávaní jednotným európskym dokumentom (ďalej aj ako „JED“).

[bookmark: _Hlk534973667]
Informácie a pokyny na vyplnenie JED sú zverejnené na webovom sídle Úradu pre verejné obstarávanie https://www.uvo.gov.sk/verejny-obstaravatel-obstaravatel/jednotny-europsky-dokument-jed
[bookmark: _Hlk524506959]Vo formulári JED uchádzač vyplní nasledovné časti:
1. časť I – (uchádzač vyplní údaje v časti I podľa nižšie uvedených pokynov)
1. časť II – A, B a C,
1. časť III - A, B, C a D,
1. časť IV – oddiel α 
1. časť VI.
Uchádzač uvedie v JED-e všetky relevantné informácie požadované verejným obstarávateľom, uvedené v oznámení o vyhlásení verejného obstarávania a v týchto súťažných podkladoch, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie - https://www.uvo.gov.sk/verejny-obstaravatel-obstaravatel/jednotny-europsky-dokument-jed, vrátane časti I. označenej ako „Informácie týkajúce sa postupu verejného obstarávania a verejného obstarávateľa“, kde uchádzač vyplní údaje nasledovne:
„Informácie o uverejnení“
Číslo oznámenia v Úradnom vestníku S: ..........................
„Identifikácia obstarávateľa“
Úradný názov: ..............................................................................
Krajina: Slovensko
„Informácie o postupe verejného obstarávania“
Druh postupu: Verejná súťaž
Názov: „Poskytovanie upratovacích služieb v priestoroch Univerzity Mateja Bela v Banskej Bystrici“
Referenčné číslo spisu, ktoré pridelil verejný obstarávateľ alebo obstarávateľ: NDL/03/2026
Verejný obstarávateľ upozorňuje uchádzačov/záujemcov, aby si do vzoru formulára jednotného európskeho dokumentu vo formáte .rtf, umožňujúceho jeho priame vypĺňanie, sami preniesli, resp. prepísali údaje časti I. JED uvedené v odseku vyššie (označené žltou farbou) obsahujúce informácie týkajúce sa postupu verejného obstarávania a identifikácie verejného obstarávateľa.
Verejný obstarávateľ nevyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári JED, uviedol informácie o takýchto subdodávateľoch a tiež nevyžaduje, aby uchádzač za takýchto subdodávateľov, ktorých kapacity uchádzač nevyužíva na preukázanie splnenia podmienok účasti, predkladal JED za každého takéhoto subdodávateľa.
Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden JED.
Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží JED za svoju osobu spolu s vyplneným/vyplnenými, samostatným/samostatnými JED/JED, ktorý/ktoré obsahuje/obsahujú príslušné informácie pre každú z osôb, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.
V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný JED s požadovanými informáciami za každého člena skupiny dodávateľov spolu s ich podpismi.

Podľa § 39 ods. 6 zákona o verejnom obstarávaní, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek počas jeho priebehu požiadať uchádzača o predloženie dokladu alebo dokladov nahradených JED-om. Uchádzač doručí elektronicky prostredníctvom systému eZakazky, doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.


Verejný obstarávateľ umožňuje vyplniť oddiel α Globálny údaj pre všetky podmienky účasti časti IV. Hospodársky subjekt.














A.3 KRITÉRIÁ NA HODNOTENIE PONÚK 
A PRAVIDLÁ ICH UPLATNENIA

1. Kritériá na hodnotenie ponúk: 

1.1. Kritériom na vyhodnotenie ponúk je najnižšia cena celkom za hodnotenú časť predmetu zákazky v Eur bez DPH. 
1.2. Uchádzač uvedie v ponuke cenu za dodanie predmetu zákazky na 2 (dve) desatinné   
       miesta. 

2. Spôsob vyhodnotenia ponúk 
2.1 Do hodnotenia ponúk budú zaradené len také ponuky, ktoré splnili všetky požiadavky uvedené v oznámení o vyhlásení verejného obstarávania a v súťažných podkladoch. 
2.2 Maximálny počet bodov sa pridelí ponuke s najnižšou cenou. Pri ostatných ponukách sa určí úmerou tak, že hodnotenie ceny sa určí ako podiel najnižšej ceny a ceny hodnotenej ponuky prenásobený maximálnym počtom bodov pre toto kritérium.
2.3 Matematický výpočet bodového hodnotenia sa vykoná so zaokrúhlením na dve desatinné miesta.
2.4 Každý člen komisie hodnotí každú ponuku samostatne s tým, že dodrží pravidlá určené v tejto časti súťažných podkladov. Ak nastanú dôvody, pre ktoré člen komisie odmietol podpísať zápisnicu alebo podpísal zápisnicu s výhradou, uvedie to do zápisnice. 
2.5 Komisia vypracuje súhrnné hodnotenie ponúk a zostaví sa poradie úspešnosti ponúk v poradí od najvyššieho po najnižšie bodové hodnotenie. 
2.6 Úspešným bude uchádzač, ktorý dosiahol najvyšší počet bodov. 
2.7 Komisia určí úspešného uchádzača podľa najnižšej ceny za dodanie predmetu zákazky. 
      



















B.1 OPIS PREDMETU ZÁKAZKY

[bookmark: _Hlk163548886]Predmetom zákazky je zabezpečenie poskytovania upratovacích služieb v priestoroch verejného obstarávateľa a na základe jeho požiadaviek, profesionálnym spôsobom, ekologickými čistiacimi prostriedkami s minimálnym vplyvom na znečistenie životného prostredia a kvalitným technickým vybavením, ktoré má úspešný uchádzač k dispozícií. Verejný obstarávateľ zabezpečí priestor na odkladanie vecí a prístup k vode.

Rozsah a frekvencia upratovania počas letných mesiacov (júl – august) bude riešená formou objednávky do 30.5 daného roka, kde bude určený rozsah a frekvencia upratovania priestorov objednávateľa z dôvodu, že objednávateľ v tomto čase nevykonáva hlavnú činnosť t.j. vzdelávanie a ubytovanie študentov.

1.Poskytovanie upratovacích služieb v priestoroch:
· Študentský domov 1, Tajovského 40, 974 09, Banská Bystrica,
· Študentský domov 2, Komenského 20, 974 09 Banská Bystrica,
· Študentský domov 3, Tajovského 51, 974 01, Banská Bystrica,
· Študentský domov 4, Trieda SNP 53, 974 01 Banská Bystrica,
· Študentský domov 5, Ružová 15, 974 11 Banská Bystrica.
Upratovanie v priestoroch študentských domovov podľa bodov 1.1 až 1.3 sa bude vykonávať len počas akademického roka (tzn. v období od 1. septembra do 30.júna)

1.1 Denné upratovanie: 
· umývanie podlahy: chodba, schodiská, kuchynky, toalety, šatne, 
· utieranie prachu na nábytku, 
· utieranie dotykových plôch / ohmatov, 
· umývanie a dezinfekcia sociálnych zariadení, 
· umývanie kuchyniek: pracovných dosiek a nábytku, mikrovlniek, varných dosiek,   sporákov a výleviek, vyváranie kanvíc od vodného kameňa,
· umývanie výťahov, chodieb a schodov, 
· utieranie prachu na zábradlí, 
· umývanie vonkajších a vnútorných presklených plôch (dvere, sklenené výplne) pri viditeľnom znečistení, 
· vynášanie odpadkových košov (vrátane výmeny vreciek v odpadkových košoch) v kuchynkách, na chodbách, zabezpečenie odpadových vriec podľa potreby,
· výnos smetí (komunálny odpad) do odpadových nádob a udržiavanie poriadku v ich okolí, čistenie pred hlavným vchodom – popolníky,
· inštalácia osviežovačov vzduchu – chodby, kuchynky, pravidelné dopĺňanie vône,
· ŠJ - umývanie stolov, stoličiek, podlahy.
 
1.2 Týždenné upratovanie: 	 	 	 
· umývanie študentských priestorov (vstupná chodba, toaleta a kúpeľňa): podlahy, obklady, sanitárne zariadenia, utieranie prachu, čistenie odtokov, zrkadiel, 
· priestor údržba: umývanie podlahy, 
· ostatné priestory: umývanie parapetov na oknách, 
· ŠJ: umývanie vstupnej presklenej steny.
 

1.3 Mesačné upratovanie: 	 
· umývanie dverí a zárubní, 
· ometanie pavučín, 
· čistenie pred hlavným vchodom, 
· utieranie prachu z radiátorov, vešiakov, hasiacich prístrojov, rámov obrazov, káblových rozvodov, el. zásuviek a vypínačov, 
· umývanie vnútorných presklených plôch (dvere, sklenené výplne, sprchové zásteny) pri viditeľnom znečistení, 
· študovne: umývanie/vysávanie podláh, nábytku,
· umývanie vnútorných presklených plôch (dvere, sklenené výplne) pri viditeľnom znečistení 

1.4 Ročne/ na objednávku:
· umývanie okien
· postele, skrine, police, žalúzie, stropné osvetlenie, kúpeľne, chladničky, (komplet upratovanie na konci AR - študentské izby)


1.5 Práce na objednávku: 
· príprava izieb pred akciou, pravidelné upratovanie počas akcie a upratovanie v hosťovskom priestore budú vykonávané podľa potreby objednávateľa, 
· obliekanie posteľného prádla pred akciou (hromadné ubytovanie v priestoroch študentského domova), upratovanie počas akcie (čistenie sociálnych zariadení, WC, vynášanie smetí, dokladanie toaletných potrieb). Vyzlečenie posteľného prádla po akcii a uloženie do skladu a upratanie izieb. 

2.Poskytovanie upratovacích služieb v priestoroch:
· Právnickej fakulty UMB, Komenského 20, 974 01 Banská Bystrica,
· Ekonomickej fakulty UMB, Tajovského 10 , 975 90 Banská Bystrica, 
· Pedagogickej fakulty UMB, Ružová 13, 974 11 Banská Bystrica, 
· Fakulty politických vied a medzinárodných vzťahov UMB, Kuzmányho 1, 974 01 Banská Bystrica,
· Fakulty prírodných vied UMB, Tajovského 40, 974 01 Banská Bystrica,
· Fakulty prírodných vied UMB, Tajovského 36, 974 01 Banská Bystrica,
· Filozofickej fakulty UMB, Tajovského 40, 974 01 Banská Bystrica,
· Fakulty telesnej výchovy, športu a zdravia, Tajovského 40, 974 01 Banská Bystrica,
· Fakulty telesnej výchovy, športu a zdravia, Tajovského 57, 974 01 Banská Bystrica,
· Univerzitnej knižnice, Tajovského 51, 974 01  Banská Bystrica. 

2.1 Denné upratovanie: 
· umývanie/vysávanie podlahy: učebne a telocvičňa (v mesiaci august sa upratovanie týchto priestorov nevykonáva), chodby, schody, toalety, šatne, 
· vysávanie rohoží pri vstupoch,  
· utieranie dotykových plôch, 
· vynášanie odpadkových košov (vrátane výmeny vreciek v odpadkových košoch), 
· výnos smetí (komunálny odpad) do odpadových nádob a udržiavanie poriadku v ich okolí, 
· umývanie a dezinfekcia sociálnych zariadení vrátane umývadiel + čistenie odtokov, čistenie zrkadiel,  
· umývanie kuchyniek, pracovných dosiek a nábytku, 
· umývanie výťahov, chodieb a schodov, 
· utieranie dotykových plôch vrátane školských tabúľ, kľučky, vynášanie separovaného odpadu do zberných nádob. 

2.2 Týždenné upratovanie: 	 	 	 
· umývanie/ vysávanie podlahy: kancelária, zasadačkách, knižnica, 
· utieranie prachu na nábytku do 1,7 m, 
· umývanie zábradlí na schodiskách, 
· umývanie parapetov na oknách, 
· vyčistenie mikrovlnných rúr. 	 
 
2.3 Mesačné upratovanie: 	 
· umývanie dverí a zárubní, 
· utieranie prachu na nábytku nad 1,7 m, 
· vyčistenie chladničiek, 
· ometanie pavučín, 
· umývanie vnútorných presklených plôch (dvere, sklenené výplne) pri viditeľnom znečistení,
· utieranie prachu z radiátorov, vešiakov, hasiacich prístrojov, rámov obrazov, káblových rozvodov, el. zásuviek a vypínačov. 

2.4 Ročne/ na objednávku:
· umývanie okien















B.2 SPÔSOB URČENIA CENY

1. Cena podľa Zmluvy bude stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov ako maximálna a konečná. K cene bude účtovaná DPH v súlade s platnými právnymi predpismi. 
2. V cene budú zahrnuté všetky náklady spojené s plnením predmetu Zmluvy ako napr. cena čistiacich prostriedkov, osobných ochranných pracovných prostriedkov a pomôcok, ako aj pracovné náklady poskytovateľa na dopravu do miesta poskytovania služieb a späť.
3. Verejný obstarávateľ neposkytuje poskytovateľovi preddavok, ani zálohovú platbu.
4. Cenu za služby verejný obstarávateľ uhradí formou bezhotovostného platobného styku v eurách na základe faktúry zaslanej poskytovateľom. Poskytovateľ vystaví za poskytnutú službu daňový doklad - faktúru jedenkrát mesačne, vždy do 5. (piateho) dňa nasledujúceho kalendárneho mesiaca po mesiaci, v ktorom bola služba poskytnutá, a to v rozsahu v akom bola služba riadne a včas poskytnutá.
5. Splatnosť faktúr bude 30 dní od ich doručenia verejnému obstarávateľovi.























B.3 OBCHODNÉ PODMIENKY DODANIA PREDMETU ZÁKAZKY

1. Obchodné podmienky 
1.1 Prílohou súťažných podkladov je verejným obstarávateľom vypracovaný návrh zmluvy o poskytovaní upratovacích služieb, ktorý uchádzač doplní chýbajúcimi údajmi. Zmluva musí byť akceptovaná a podpísaná oprávnenou osobou uchádzača. Uchádzač nemá právo v návrhu Zmluvy o poskytovaní upratovacích služieb meniť a dopĺňať jednotlivé časti bez vedomia verejného obstarávateľa.
 
Neoddeliteľnou časťou Zmluvy budú jej prílohy a to :

Príloha č. 1 Špecifikácia a miesto poskytovania upratovacích služieb
Príloha č. 2 Zoznam subdodávateľov 
Príloha č. 3 Kópia poistenej zmluvy poskytovateľa
Príloha č. 4 Cenník – harmonogram a priestory upratovania
Príloha č. 5 Súpis upratovacích prác
	
1.2 Úspešný uchádzač má povinnosť byť zapísaný v registri partnerov verejného sektora  v súlade so zákonom č. 315/2016 o registri partnerov verejného sektora o zmene a doplnení niektorých zákonov, ak si túto povinnosť nesplnil a zákon mu túto povinnosť ukladá. 
1.3 Povinnosť byť zapísaný v registri partnerov verejného sektora sa vzťahuje v súlade so zákonom č. 315/2016 o registri partnerov verejného sektora o zmene a doplnení niektorých zákonov aj na subdodávateľa po celú dobu trvania zmluvy o poskytovaní upratovacích služieb, ktorá je výsledkom postupu verejného obstarávania, ak si túto povinnosť nesplnil a zákon mu túto povinnosť ukladá. 
1.1. Úspešný uchádzač je povinný písomne oznámiť verejnému obstarávateľovi akúkoľvek zmenu údajov o subdodávateľovi min. 3 dni pred nástupom na výkon činnosti, s uvedením jeho údajov. 
1.5 Využitím subdodávateľov na plnenie zmluvy nie je dotknutá zodpovednosť úspešného uchádzača za plnenie zmluvy. 
1.6  Verejný obstarávateľ si vyhradzuje právo, v odôvodnených prípadoch a najneskôr 6 dní pred lehotou na predkladanie ponúk, doplniť zmluvu o poskytovaní upratovacích služieb o ďalšie ustanovenia. 









PRÍLOHY K SÚŤAŽNÝM PODKLADOM: 
1 Návrh Zmluvy o poskytovaní upratovacích služieb
   	
Príloha č. 1 Špecifikácia a miesto poskytovania upratovacích služieb
Príloha č. 2 Zoznam subdodávateľov (Predkladá úspešný uchádzač najneskôr v čase podpisu Zmluvy)
Príloha č. 3 Kópia poistenej zmluvy poskytovateľa
Príloha č. 4 Cenník – harmonogram a priestory upratovania
Príloha č. 5 Súpis upratovacích prác

2 Krycí list ponuky 
3  Návrh uchádzača na plnenie kritérií 
4  Čestné vyhlásenie RPVS (Predkladá úspešný uchádzač v čase podpisu Zmluvy)
5  Čestné vyhlásenie splnenie podmienky účasti v zmysle § 32 ods.7a 8 ZVO

